ÍAV lauk í nóvember sl. framkvæmdum við breikkun á 2,5 km kafla Suðurlandsvegar , milli Varmár og Gljúfurholtsár , í 2 + 1 ásamt gerð nýrra gatnamóta við Vallarveg og Ölfusborgarveg . Einnig var í verkinu gerð nýrra hliðarvega sem tengjast nýjum vegamótum , annars vegar Ölfusvegar sem liggur norðan Suðurlandsvegar frá Ölfusborgarvegi að Hvammsvegi og hins vegar Ásnesvegar sem liggur sunnan Suðurlandsvegar frá Vallavegi að Ásnesi . Til viðbótar við vegaframkvæmdir var einnig unnið að breikkun brúar við Varmá , uppsetning nýrra reiðganga og endurnýjun á veitulögnum .